Suresh 98 Views
ఆసియా, యూరోప్‌ మార్కెట్ల మద్దతు
ముంబై, సెప్టెంబరు 19: బెంచ్‌మార్క్‌ స్టాక్‌ మార్కెట్‌ సూచీలు వరుసగా నాలుగో ట్రేడింగ్‌లో కూడా ఎగువస్థాయిలోనే ముగిసాయి. ఆసియా, యూరోప్‌ మార్కెట్లధోరణులు సానుకూలం కావడంతో మార్కె ట్ల సూచీలు కొంతమేర పెరిగాయి. వీటికితోడు టిసిఎస్‌ సాధ్యమైనంతగా మార్కెట్లకు మద్దతు నిచ్చింది. బిఎస్‌ఇ సెన్సెక్స్‌ 35 పాయింట్లుపెరిగి 28,635 పాయింట్లవద్ద స్థిరపడితే నిఫ్టీ 50 సూచి 29 పాయింట్లు పెరిగి 8808 పాయింట్లవద్ద స్థిర పడింది. మార్కెట్లపరంగాచూస్తే 1490 కంపెనీలు లాభాల్లో ముగిస్తే 1254 కంపెనీలు స్వల్పనష్టాలు చవిచూశాయి. మార్కెట్లలో స్మాల్‌క్యాప్‌, మిడ్‌ క్యాప్‌సూచీలు కూడా 0.5నుంచి 0.6శాతం చొప్పు న పెరిగాయి. ఇక ఇన్వెస్టర్లు మార్కెట్లలో ఆసాంతం అమెరికా ఫెడ్‌ రిజర్వు పాలకవర్గ సమావేశం సమీక్ష వివరాలు, బ్యాంక్‌ ఆఫ్‌ జపాన్‌ సమీక్షల వివరాల పైనే ఎక్కువ ఆసక్తిచూపించడం కనిపించింది. విదేశీ ఇన్వెస్టర్లు ఈక్విటీ మార్కెట్లలో రూ.661 కోట్ల రూపాయలమేర కొనుగోళ్లు జరిపినట్లు సమాచారం. అంతర్జాతీయంగా చూస్తే ఆసియా మార్కెట్లు సోమ వారం రెండుదేశాల సెంట్రల్‌ బ్యాంకుల సమీక్షల ఆధారంగా నడిచాయి. అంతేకాకుండా ముడ ిచమురు ధరల్లో రికవరీ కనిపించడం కొంత సెంటి మెంట్‌ను పెంచింది. ఈ ప్రాంతంలో అన్ని మార్కె ట్లు కూడా సానుకూలంగానే ముగిసాయి. తైవాన్‌ మార్కెట్లు మరింతగా పెరిగాయి. 2.7శాతంవరకూ పెరిగాయి. హాంకాంగ్‌ బెంచ్‌మార్క్‌, హ్యాంగ్‌షెంగ్‌ 0.9శాతం పెరిగితే షాంఘై కాంపోజిట్‌ 0.8శాతం పెరిగింది. సింగపూర్‌ స్ట్రెయిట్‌టైమ్స్‌ 0.9శాతం వరకూ ఉంది. యూరోపియన్‌ షేర్లు ఒకటిశాతం చొప్పున లాభాల్లో ముగిసాయి. జర్మనీ డాక్స్‌, లండన్‌ ఎఫ్‌టిఎస్‌ఇ, ఫ్రాన్స్‌ సిఎసి వంటి స్టాక్‌ ఎక్ఛేంజిల్లో షేర్లు 0.8 నుంచి 1.5శాతం చొప్పున పెరిగాయి. ముడిమురుధరలు పెరగడంతో ఇంధన షేర్లు కొంతపెరిగాయి. దేశీయ మార్కెట్లలో టిసిఎస్‌ అగ్రస్థానంలో నిలిచింది. రెండుశాతం వరకూ పెరి గింది. గ్లోబల్‌ డౌజోన్స్‌ స్థిరత్వసూచి కంపెనీకి గుర్తింపునివ్వడంతో షేర్లు కొంతపెరిగాయి. ఐసిఐ సిఐబ్యాంకు 1.6శాతం పెరిగింది. ప్రుడెన్షియల్‌ లైఫ్‌ బీమాఐపిఒ 6057 కోట్లరూపాయలమేర జారీచేసిన ఐపిఒ సోమవారంప్రారంభించింది. ఎస్‌బిఐ 1శాతం పెరిగింది. ప్రభుత్వరంగ బ్యాంకింగ్‌ మేజర్‌ సోమ వారం 100కోట్ల రూపాయలమేర వాణిజ్య, నివాస గృహాల విబాగంలో పెట్టుబడులు పెడుతున్నట్లు ప్రకటించింది. యాక్సిస్‌బ్యాంకు 1.2శాతం దిగువన ముగిసింది. ఎంసిఎల్‌ఆర్‌ను బ్యాంకు పునఃసమీక్షిం చాలని నిర్ణయించింది. ఆటోరంగషేర్లు లాభాల స్వీకరణతో కొంతమేర తగ్గాయి. మారుతిసుజుకి 1.4శాతం,బజాజ్‌ ఆటో, హీరోమోటోకార్ప్‌ 1నుంచి 1.3శాతం పెరిగాయి. ఇతరత్రాచూస్తే ఐఎఫ్‌సిఐ రెండుశాతం పెరిగింది. కంపెనీ నూరుశాతం అసెట్స్‌ కేర్‌ అండ్‌ రికన్‌స్ట్రక్షన్‌ ఎంటర్‌ప్రైజ్‌ సంస్థ యాక్సిస్‌బ్యాంకుకు 22.72 కోట్లకు విక్రయించింది. హెరిటేజ్‌ ఫుడ్స్‌ పదిశాతం పెరిగాయి. ఫ్యూచర్‌ గ్రూప్‌తో సానుకూల బిజినెస్‌ టైఅప్‌కు ప్రయత్నిస్తు న్నట్లు అంచనా. ఐఎల్‌అండ్‌ఎఫ్‌ఎస్‌ ట్రాన్స్‌పోర్టే షన్‌ నెట్‌వర్క్స్‌ ఐదోరోజు లాభాల్లో ముగిసింది. కంపెనీ స్టాక్‌ 13శాతం పెరిగాయి. 17.87 కోట్లకు చేరాయి. కంపెనీ అంతకుముందు ఏడాది ఇదేకాలం లో 18.64కోట్ల నష్టంచవిచూసింది. పెట్రాన్‌ ఇంజి నీరింగ్‌ నిర్మాణంసస్థ 20శాతం ఎగువన ముగిసిం ది. శ్రీసిమెంట్‌ కంపెనీ నుంచి ఎల్‌ఒసి సాధిం చింది. ఔరంగాబాద్‌, బీహార్‌, గుల్బర్గా ప్రాంతాల్లో సిమెంట్‌ ప్లాంట్ల నిర్మాణానికి ఎల్‌ఒసిని రాబట్టింది. మొత్తం మీద వరుసగా నాలుగో ట్రేడింగ్‌లో కూడా కంపెనీలు లాభాల్లోనే ముగిసాయి.